Nkulengurikse

Nkulengurikse (Himantornis haematopus) er en monotypisk art i riksefamilien (Rallidae) og eneste art i slekten Himantornis. Arten er delvis utbredt i det sørligste Vest-Afrika og det sentrale Sentral-Afrika.


== Taksonomi ==
Nkulengurikse er en basal art og blir vanligvis plassert i en egen underfamilie (Himantornithinae), med basis i primitive forskjeller i skjelettet. Dette støttes også av ny forskning. Arten deles av og til inn i tre taxa (nominatformen; petiti, Gabon til det sentrale DDR Kongo; whitesidei, det sørsentale og østre DDR Kongo), men i øyeblikket knytter det seg stor usikkerhet og for mange ubesvarte spørsmål til dette, så de fleste velger å behandle den som monotypisk.


== Biologi ==
Nkulenguriksa blir omkring 43 cm lang, og det er kjent at én hunnfugl veide 390 g. Fjærdrakten har et flekkete mønster som dannes fordi dekkfjærene har bleke kanter. Den er i hovedsak rødlig brun på oversiden og mer gråbrun på undersiden. Kjønnene er like. Kinnene, strupen og brystet har en sting av hvitt i seg og opptrer som blekere hos ungfugler.Arten er utbredt fra Sierra Leone og østover til det vestre Uganda, og videre sørover til den sentrale kysten av Den demokratiske republikken Kongo og Cabinda i det nordvestre Angola. Den opptrer i regnskogen i lavlandet, vanligvis i skog med tett primær- og gammel sekundærvekst, der vegetasjonen danner ranker langs mindre vannstrømmer og elver, men også på øyer og i fuktige myr, av og til også i mangrover.Svært lite er kjent om hekkeatferden. I Kamerun er det observert hekking i september; i Gabon nygjorte reder i februar; i Zaire hekking i februar, men trolig også i mars og september. Man antar at arten er monogam og territorial. Fuglene vokaliserer i lange perioder, parvis fra høyt oppe i trærne, fra solnedgang og gjennom natten, men også på bakken om dagen. Redet i Gabon var gjort av kvister og løv, og var cirka 35 cm dypt og plassert 1,2 m over bakken og ganske langt fra vann. Det er funnet ett rede med tre egg i.


== Inndeling ==
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.

Gruiformes, tranefugler
Rallidae, riksefamilien
Rallus, 13 arter
Dryolimnas, 2 arter
†Aphanapteryx, monotypisk, utdødd slektslinje
†Erythromachus, monotypisk, utdødd slektslinje
Crex, 2 arter
Rougetius, monotypisk
Atlantisia, 2 arter
†Mundia, monotypisk, utdødd slektslinje
Aramidopsis, monotypisk
Lewinia, 4 arter
Gymnocrex, 3 arter
†Diaphorapteryx, monotypisk, utdødd slektslinje
Gallirallus, 18 arter
Canirallus, monotypisk
Mustelirallus, 3 arter
Cyanolimnas, monotypisk
Pardirallus, 3 arter
Amaurolimnas, monotypisk
Aramides, 8 arter
Tribonyx, 3 arter
Porphyriops, monotypisk
Porzana, 4 arter
Paragallinula, monotypisk
Gallinula, 7 arter
Fulica, 11 arter
Porphyrio, 15 arter
Himantornis, monotypisk
H. haematopus, nkulengurikse, monotypisk
Megacrex, monotypisk
Gallicrex, monotypisk
Amaurornis, 7 arter
Rallina, 8 arter
Zapornia, 15 arter
Micropygia, monotypisk
Anurolimnas, 3 arter
Coturnicops, 3 arter
Hapalocrex, monotypisk
Laterallus, 9 arter


== Referanser ==


== Eksterne lenker ==
(en) Nkulengurikse i Global Biodiversity Information Facility 
(no) Nkulengurikse hos Artsdatabanken 
(en) Nkulengurikse hos ITIS 
(en) Nkulengurikse hos NCBI 
(en) Kategori:Himantornis haematopus – bilder, video eller lyd på Wikimedia Commons 
Himantornis haematopus – detaljert informasjon på Wikispecies